सरकारी अधिसूचोवण्यो राजपत्रांत कोंकणी भाशेंत प्रसिद्ध करनात. सरकारी खात्यांनी कोंकणी भाशेंत अर्ज मेळनात. राजभास कायद्याच्यो अजून कोंकणीत अणकारीत केल्लो ना हाचो निशेध करप तितलो थोडो अशें परब हांणी सांगलें. राजभास कायदो खात्याचे संचालक राजू गांवस हांची आरजीच्या शिश्टमंडळान भेट घेवन कायद्याची अंमलबजावणी करपाची मागणी आमी केल्या अशी म्हायती तांणे दिली.
 गोंय लोकसेवा आयोगाच्या लेखी परिक्षा, मुलाखती कोंकणीत घेवपाक जाय तशेंच सरकारी बेवसायट कोंकणीत मेळपाक जाय. गोंय विद्यापिठाच्यो पोस्ट आनी अंडर ग्रेज्युएट परिक्षा कोंकणीत घेवपाची आमची मागणी आसा अशें परब हांणे सांगलें. सगळे सरकारी कायद्यांचो कोंकणी अणकार करपाक जाय. विद्यार्थ्यांक कोंकणी भाशेंतल्या परिक्षा दिवपाचो पर्याय दिवपाक जाय, ग्रामसभेचें इतिवृत्त कोंकणीत बरोवपाची वेवस्था करपाक जाय अशेंय तांणे सांगलें. पत्रकार परिशेदक विश्वेश नायक आनी अजय खोलकार हाजीर आशिल्ले.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 